Wie is ons? - Omgee
Bediening vir Armoede en Sorg
Hierdie bediening is 'n inisiatief van die Nederduitse Gereformeerde Kerk (NGK) en die Verenigde Gereformeerde Kerk (VGK).
Ons doel is die volgende:
Bewusmaking en kennisoordrag: Skep 'n groter bewustheid by belangegroepe – soos die kerkgemeenskap, die sakegemeenskap en die jeug – van die dringende behoefte aan sorg in armoede-geteisterde gebiede in die suide van Suid-Afrika. Publiseer artikels en reël werkwinkels en ander inisiatiewe om insig te verkry en dialoog aan te moedig. Versprei inligting oor diakonale projekte waarby gemeentes betrokke kan raak.
Taakspanne en projekte: Identifiseer, koördineer en raak betrokke by projekte wat op die verligting van armoede en ander tersaaklike onderwerpe gerig is.
Skakeling: Bou verhoudings met rolspelers soos die sakegemeenskap, staat, ander geloofsgemeenskappe, BADISA en nie-winsgerigte organisasies om kennis uit te ruil, ondersteuning te bied en skaalvoordele te benut. Skakel met gemeentes in die Wes- en Suid-Kaap se sinodale gebied om uit te vind watter diakonale aksies in die gemeentes plaasvind, en help om die gemeentediakonaat te ontwikkel deur by bestaande projekte betrokke te raak.
Raak betrokke by ons
Ons nooi organisasies en individue uit om by die bediening betrokke te raak en om te help met die verligting van armoede spesifiek in die Wes-Kaap en Oos-Kaap. Ons skakel op 'n gereelde grondslag met die NGK-gemeentes van die Wes-Kaapse en Suid-Kaapse Sinode en die VGK-gemeentes van die Kaapse Sinode. Ons kantore is in Bellville net buite Kaapstad.